Sekstantas (žvaigždynas)

Sekstantas (Sekstans, Sex) – 47-as pagal dydį žvaigždynas, išsidėstęs abipus dangaus pusiaujo. 1687 m. žvaigždyną pavadino J. Hevelijus (įtraukė į Firmamentum Sobiescianum sive Uranographia atlasą), įamžindamas astronominį prietaisą, kurio neteko 1679 m. namuose kilus gaisrui.Sextans. Britannica Online Encyclopedia. Nuoroda tikrinta 2021-05-18.

Tai vienas blyškiausių žvaigždynų. Tik 5 žvaigždės yra ryškesnės nei 5,5.Michael E. Bakich. The constellation Sextans, the Cigar Galaxy (M82), and spiral galaxy NGC 3077. Astronomy.com, 2014-03-06. Nuoroda tikrinta 2021-05-18. Ryškiausia žvaigždė – Sekstanto Alfa (regimasis ryškis – 4,5). Nė viena žvaigždė nepatenka tarp 200 ryškiausių.

Žvaigždynas matomas didžiumai pasaulio gyventojų. Lietuvoje žvaigždynas matomas vasario – balandžio mėnesiais.Jokūbas Sūdžius. Sekstantas. Visuotinė lietuvių enciklopedija. Nuoroda tikrinta 2021-05-18.

 Išnašos 

Kategorija:Žvaigždynai